section_heading: Samostalna Hrvatska
paragraph_text: Nakon stjecanja nezavisnosti i nove reforme sustava, Moslavina se 1992. natječe u Trećoj HNL (zagrebačka regija) i odmah prve sezone osvaja vrlo dobro peto mjesto. Sezone 1996./97. Moslavina se prvi put natječe u Drugoj HNL (središte), a najveći uspjeh u povijesti kluba ostvaren je 2006., kad su Kutinčani suvereno osvojili Treću HNL (središte) i kroz dodatne kvalifikacije izborili nastup u jedinstvenoj Drugoj HNL.